Η ταινία που ακολουθεί
είναι προϊόν φαντασίας.
Δεν επικροτεί τη βία. Ακολουθούν σκληρές σκηνές.
Αμού;
Θα παντρευτείς τον γείτονά μας, τον κύριο Ραβί;
Ναι, γιατί;
Σου αρέσει;
Ναι, έτσι νομίζω.
Και γιατί σ' αρέσει;
Δεν ξέρω. Τι να σου πω;
Τότε, γιατί τον παντρεύεσαι;
Γιατί ρωτάς;
Θες να τον παντρευτείς εσύ;
Εγώ; Μπλιαχ!
"Μπλιαχ";
Τον βλέπω και φοβάμαι. Θεέ μου!
Γιατί φοβάσαι; Σου έκανε κάτι;
Όχι.
Αλλά είναι πολύ τρομακτικός.
Είναι τεράστιος.
Κάθε φορά που παίζω με τους φίλους μου δίπλα στη μηχανή του,
μας κοιτάζει με γουρλωμένα μάτια.
Κι όλοι το βάζουν στα πόδια.
Εσύ δεν φοβάσαι, Αμού;
Είσαι πολύ σκανταλιάρα!
Εσένα πρέπει να φοβούνται όλοι.
Όχι εσύ τους άλλους!
-Αμού; -Μη, Αμού!
Τι κάνεις;
Τσαλάκωσες το σάρι.
Φέρεσαι σαν παιδί.
Περιμένουν όλοι να βγεις,
κι εσύ παίζεις εδώ.
-Έλα. -Μαμά;
Τι θες;
Είναι όλα εντάξει;
Τέλεια είναι.
Πάμε.
Ελάτε να καθίσετε. Μην ντρέπεστε.
Αφήστε τις τυπικότητες.
Τι έγινε, Αμού;
Λες και σε βλέπουμε για πρώτη φορά!
Χαλάρωσε!
Τις προάλλες, την είδα να τσακώνεται με τον νεροπώλη.
Τη φοβήθηκε το μάτι μου!
Και τώρα μας κάνει ντροπές.
Μήπως είναι άλλη κοπέλα;
Μπα, η ίδια είναι. Την τσέκαρα.
Αυτοί εδώ σου βάζουν βαθμό!
Πέρασαν αυτές οι εποχές.
Νύφη σου θα γίνει,
καλό είναι να μάθει να πειθαρχεί.
Τόσα χρόνια που είμαστε γείτονες,
μπορούσαν να είχαν ερωτευτεί μεταξύ τους, να γλιτώναμε το προξενιό.
-Όντως. -Εντέλει φροντίσαμε οι γονείς.
Σωστά.
Τα παιδιά έσωσαν την τιμή μας.
Αμού, σε κοιτάζει.
Το ξέρω.
Αμού! Σήκω και στάσου δίπλα στον Ραβί.
Θέλουμε να σας δούμε μαζί.
-Άντε, Ραβί. -Μπαμπά...
-Πήγαινε. -Εμπρός.
Τι έγινε;
Γιατί γελάς;
Αμού;
Τι ώρα πρέπει να είσαι στο Τμήμα;
Εφτά το αργότερο.
Δεν θέλω ν' αργήσω πρώτη μέρα.
Φάε κάτι πριν φύγεις.
Εντάξει.
Για μεσημεριανό; Να σε περιμένω;
Όχι.
Δεν θα 'ρχομαι τώρα στην αρχή.
Θα βρω την άκρη. Κάποιο φαγάδικο θα έχει εκεί κοντά.
Θα 'σαι εντάξει εδώ μόνη σου;
Αμάν, μη μου το θυμίζεις!
Φοβάμαι ήδη.
Πρώτη φορά θα μείνω μόνη.
Τι φοβάσαι;
Ποιος θα πειράξει τη γυναίκα του επιθεωρητή;
Και τι θα κάνει ο επιθεωρητής αν τολμήσει κανείς;
Σου ορκίζομαι, θα τον κάνω κομματάκια!
Πωπώ! Ο άντρας μου είναι ήρωας!
Αν τα τρία λιοντάρια συμβολίζουν το δίκαιο, την ηθική και την ορθότητα,
το τέταρτο αόρατο λιοντάρι είναι η αστυνομία.
Μ' άρεσε αυτό!
Για πες, τι θέλεις;
-Να κουβεντιάσουμε, εννοείς; -Όχι.
Τώρα που παντρευτήκαμε, θέλω να σου κάνω ένα δώρο.
Πες μου, τι θέλεις;
Σ' αφήνω να το σκεφτείς.
Συγγνώμη, έχω κάτι στο μυαλό μου.
Πριν έρθουμε εδώ, έδωσα τη ραπτομηχανή στη μαμά μου.
Θέλω μια καινούρια ραπτομηχανή.
Σκεφτόμουν κάτι σε αρκουδάκι, σοκολατάκια ή σάρι.
Η ραπτομηχανή κοστίζει.
Σίγουρα τη θες;
Για κάνα μωρό με πέρασες, να μου παίρνεις πιπίλες και παιχνίδια;
Ναι!
-Δεν είσαι; -Με τίποτα.
Γιατί ραπτομηχανή, όμως;
Για να βγάζω λεφτά.
Ξέχνα το.
Ο άντρας οφείλει να συντηρεί τη γυναίκα του.
Γιατί; Είναι κακό να συμπληρώνω το εισόδημά μας;
Δεν με πειράζει να κάθεσαι.
Υποσχέθηκα στους γονείς σου να σε φροντίζω.
Ανέλαβα την υποχρέωση να εκπληρώνω τις επιθυμίες της συζύγου μου.
Όλες μου τις επιθυμίες;
-Ναι; -Ναι.
Πρόσεχε!
Τον καφέ!
-Όχι εδώ. -Τι έγινε;
-Να βάλω κι άλλο; -Φτάνει.
-Τέλειο το έκανες. -Σ' αρέσει;
Μ' αρέσει.
Βρήκα αυτό στο μπάνιο.
Δικό σου είναι;
Όχι.
Δεν είναι;
-Και τι έκανες; -Σου είπα.
Από δω η Λίνι, η γειτόνισσά μας.
-Δασκάλα. -Γεια.
Ο επιθεωρητής, κος Ραβιντρανάθ.
Κ. ΣΟΥΡΕΝΤΕΡ ΡΕΝΤΙ
Τι λέγατε με τη μάνα μου;
Βαριούνται και ρωτούσαν πότε θα κάνουμε παιδί.
Αυτοί βαριούνται. Εσύ;
Έλα!
Πρώτη φορά βλέπω γυναίκα να φέρνει φαγητό.
Μάλλον σας αγαπάει πολύ.
Πωπώ, νιάτα!
Μην τη ματιάξω.
Μαντάμ, ένα δώρο από τον άντρα σας.
-Σ' αγαπώ! -Τι;
Σ' αγαπώ.
-Ξαφνικός έλεγχος; -Μάλιστα.
Γίνονται συχνά εδώ τέτοιοι έλεγχοι.
Ο διοικητής απουσίαζε αδικαιολόγητα από το Τμήμα,
ο οπλοβαστός ήταν ξεκλείδωτος, το αρχείο συμβάντων ασυμπλήρωτο
και κάποιοι αστυνομικοί αξύριστοι.
Περίμεναν τον διοικητή για να του επιδώσουν την προσωρινή απόλυση.
Συνολικά, ο διοικητής, δύο επιθεωρητές και δύο αστυφύλακες
πήγαν σπίτι τους χωρίς δεύτερη σκέψη.
-Πού έγιναν αυτά; -Μη μιλάς εσύ!
Δείτε πώς είναι η κόρη μου.
-Κύριε. -Κύριε.
-Καθίστε. -Τι έχουμε εδώ;
Ασέλγεια, κύριε. Καταγράφουμε την καταγγελία.
Καθίστε. Κάντε τα αναγκαία.
-Ικμπάλ. -Κύριε.
Δείτε τι έκαναν αυτοί οι άντρες στην κόρη μου.
Αν πρόσεχες πού τριγυρνούσε η κόρη σου,
δεν θα ήσουν τώρα εδώ.
Ποιος ο λόγος να κλαις;
Και τι να κάνω;
Όλη τη μέρα δουλεύω. Φτάνω σπίτι αργά το βράδυ.
Ο πατέρας της είναι άχρηστος.
Ποιος να την προσέχει;
Η αστυνομία έχει τα όριά της.
Δέκα όργανα είμαστε.
Δεν μπορούμε να περιπολούμε κάθε σοκάκι. Κόρη σου είναι, να τη φροντίζεις.
-Μανσούρ! -Κύριε.
Ήρθαν εδώ ζητώντας βοήθεια.
Πού ήθελες να πάνε;
Εγώ απλώς...
Έχουμε καθήκον να τις προστατεύουμε.
Όχι μόνο αυτές, όλες τις γυναίκες.
Σκοπός μου ήταν...
Μην κλαίτε, μαντάμ.
Θα τους τσακώσουμε.
Κι επίσης,
θα φροντίσουμε να μην ξανασυμβεί.
Μόνο αυτό θέλω.
Κι εσύ, κορίτσι μου,
να μην ντρέπεσαι γι' αυτό που συνέβη.
Οι ένοχοι πρέπει να ντρέπονται.
Όχι εσύ.
Ωραία.
Πηγαίνετε τώρα.
Σας ευχαριστώ πολύ.
-Συγγνώμη, κύριε. -Άσ' το.
-Ικμπάλ. -Κύριε;
Για να γίνουμε πιο αποτελεσματικοί, θα χρειαστεί να απευθυνθούμε στον κόσμο.
Αναζητήστε εθελοντές.
Να έχουν τον νου τους.
Αν δουν κάτι ύποπτο, να μας ειδοποιήσουν αμέσως.
-Μάλιστα. -Θέλουμε μάτια και αφτιά.
Σαν το πρόγραμμα που εφάρμοσε η αστυνομία στην Καρνατάκα;
-Ακριβώς. -Ωραία.
Με τη συνδρομή των πολιτών, θα βελτιωθεί πολύ η ασφάλεια.
-Μάλιστα. -Θα μας ενημερώνουν.
Διαδώστε το σε όλους.
Στόχος μας είναι να βρούμε εθελοντές σε κάθε γειτονιά.
Πολύ καλή ιδέα, κύριε.
Αλλά χρειαζόμαστε έγκριση από τα κεντρικά για την εφαρμογή της.
Θα επικοινωνήσω εγώ μαζί τους.
-Εντάξει. -Θα τους πάρω αμέσως.
-Εντάξει; -Εντάξει.
Εντάξει, κύριε.
-Τι ωραία ραπτομηχανή, Αμού! -Δεν είναι;
Τελευταίο μοντέλο. Έκανε 10.000 ρουπίες.
Μάλλον σ' αγαπάει πολύ ο άντρας σου.
-Ναι. -Ναι, ε;
Ύστερα από τόσο καιρό παντρεμένοι,
χθες βράδυ του είπα ότι τον αγαπώ.
Τι ωραία!
-Αυτός είναι; -Ναι.
-Γεια, τώρα σε μελετούσαμε... -Πού στα κομμάτια είσαι;
-Τι; -Είναι περασμένες μία.
Πού είσαι;
-Στο σπίτι. -Στο σπίτι;
-Και τι κάνεις; -Εγώ απλώς...
Περιμένω να μου φέρεις φαγητό.
Φαγητό;
Ναι. Θα μου φέρεις ή όχι;
Κοίτα, σκόπευα να μαγειρέψω αργότερα.
Θα σου φέρω, όμως. Σηκώνομαι αμέσως.
Εμπρός;
Θέλω να μου πεις την αλήθεια.
Ακούω.
Δεν είχες μαγειρέψει ακόμα
ή ξέχασες να μου φέρεις φαγητό;
Μήπως νόμιζες ότι δεν ήσουν υποχρεωμένη να μου φέρεις;
Αμού, το ξέρεις,
εδώ είναι αστυνομικό τμήμα κι εγώ είμαι αστυνομικός.
Ξέρω πότε λες ψέματα.
Δεν ήξερα ότι ήμουν υποχρεωμένη να σου φέρω φαγητό.
Τι έγινε; Ραβί;
Δεν θέλω την ελεημοσύνη σου.
Ευχαριστώ για τον κόπο να μου φέρεις φαγητό.
Όχι, δεν το εννοούσα έτσι.
Σε παρακαλώ, Ραβί. Κάτσε να σου βάλω να φας.
-Δεν θα ξαναργήσω. -Νομίζω πως ήμουν σαφής.
Μην ξαναμπείς στον κόπο.
Θα φροντίσω τον εαυτό μου.
Συγγνώμη για την ενόχληση.
Ραβί, συγγνώμη.
-Δεν ήθελα να... -Έχω πολλή δουλειά.
Σε αντίθεση μ' εσένα.
Αν δεν σε πειράζει,
κάθισε δέκα λεπτά και μετά φύγε.
Αν φύγεις τώρα, ο κόσμος θ' αρχίσει να σχολιάζει.
Γιατί τα λες αυτά, Ραβί;
Σε παρακαλώ, κάτσε να φας.
-Έλα να σε σερβίρω. -Αμού;
Σ. ΡΑΒΙΝΤΡΑΝΑΘ ΕΠΙΘΕΩΡΗΤΗΣ
Ραβί!
-Ραβί; -Σατιά;
Μάλιστα.
-Κανόνισε αμάξι για την κυρία. -Εντάξει.
Πώς ήταν η μέρα σου;
Το βραδινό σου.
Δεν πεινάω. Φάε εσύ.
Καληνύχτα.
-Θα μ' αφήσεις να κοιμηθώ; -Όχι.
Ούτ' ένα βράδυ δεν αντέχεις χωρίς σεξ;
-Γεια σας, κυρία. -Γεια.
-Του έφερα φαγητό. -Περάστε.
"Σουράκσα Μιτράς".
Έτσι λέγεται το πρόγραμμα εθελοντισμού.
Η επιτήρηση θα είναι 24ωρη.
Θέλουμε να μας αναφέρετε οτιδήποτε συμβαίνει.
Κι εμείς θα επιλαμβανόμαστε.
Θα το εφαρμόζουν όλα τα Τμήματα στην περιφέρειά μας.
Στόχος μας είναι η μείωση της εγκληματικότητας.
Και η πρωτοβουλία ανήκει στον επιθεωρητή Ραβιντρανάθ,
έναν από τους λαμπρότερους αξιωματικούς μας.
Σύντομα, το πρόγραμμα θα εφαρμόζεται...
Είμαστε πολύ περήφανοι.
-Έξοχα. -Ναι.
Κύριε, να το γιορτάσουμε μ' ένα ποτό.
-Ναι. -Ναι!
-Όχι. -Για χάρη μας.
-Γιατί όχι; -Έχω να πιω πολύ καιρό και...
Μην το πολυσκέφτεστε.
-Ένα ποτηράκι. -Σήμερα μόνο.
-Σας παρακαλούμε. -Πιείτε.
-Ναι, κύριε. -Πιείτε.
Γυναίκα, εσύ τι λες; Να πιω;
Γιατί με ρωτάς;
Αφήστε τον να πιει μια φορά.
Δώστε του την άδεια.
Εγώ δεν τον εμποδίζω.
-Η σύζυγος έδωσε την άδεια. -Ναι.
-Σας αφήνει. -Ναι.
-Βάλε ένα ποτήρι. -Ναι.
-Εντάξει, δώσε μου. -Ωραία!
-Άντε, γρήγορα! -Τέλειωνε!
Άσπρο πάτο!
Γεια μας!
Ικμπάλ, ξεκίνα.
Πες κάνα γνωστό τραγούδι.
Ελάτε, κύριε, κι εσείς μαζί.
-Μισό λεπτό. -Παρακαλώ.
Θέλω να πω κάτι, Ικμπάλ.
Ναρές, είσαι πολύ τυχερός.
Η γυναίκα σου σε λατρεύει, σε έχει στα όπα όπα.
Τι ρομαντικός!
Έχεις γυναίκα μάλαμα.
Επειδή είσαι καλός άνθρωπός,
ο Θεός σού χάρισε μια καλή γυναίκα.
Κύριε!
Αλλά εγώ δεν είμαι ευλογημένος.
Συγχώρεσέ με, Θεέ μου. Είμαι αμαρτωλός.
-Τι εννοείτε; -Ελάτε τώρα.
Τι είν' αυτά;
Τι λέτε τώρα;
Η γυναίκα σας σάς φέρνει φαγητό κάθε μέρα, κύριε.
Σας αγαπάει και με το παραπάνω.
Ναι.
-Είστε τυχερός. -Πράγματι.
Ικμπάλ, δεν ξέρεις τι λες.
Έφερε μια μέρα,
και την άλλη το ξέχασε.
Αλήθεια; Ώστε έτσι, κυρία;
Αναγκάστηκα να την πάρω τηλέφωνο και να την παρακαλέσω να φέρει.
Ελάτε τώρα. Είναι καλή γυναίκα.
Δεν με πιστεύετε; Ορκίζομαι.
Δεν της καίγεται καρφί για μένα.
Όλη τη μέρα είναι πάνω απ' τη ραπτομηχανή.
Μου τρυπάει την καρδιά η βελόνα.
Έτσι ακριβώς.
Ο πόθος διαρκεί μια βδομάδα κι ο έρωτας έναν μήνα.
Μετά, το μόνο που έχεις να περιμένεις είναι ο θάνατος.
Το 'πιασε πάλι.
Γίναμε μούσκεμα, ε;
Τι έγινε;
Τι έπαθες τώρα;
Δεν ξέρεις;
Γιατί με προσέβαλες μπροστά σε όλους;
Ένιωσα πολύ άσχημα.
Αστειευόμουν. Γιατί το πήρες σοβαρά;
Ωραίο αστείο!
Σε σκέφτομαι απ' το πρωί ως το βράδυ.
-Το ξέρεις καλά. -Αλήθεια;
Θαρρείς πως είσαι η πιο αφοσιωμένη σύζυγος στον κόσμο;
Δεν είπα κάτι τέτοιο.
Αυτό που θέλω να πω είναι ότι δεν πρέπει να υποτιμάς τον κόπο μου.
Ειδικά μπροστά στους συναδέλφους σου.
Τι γνώμη θα σχημάτισαν για μένα;
Και τι σε νοιάζει;
Πώς το λες αυτό;
Εσένα δεν σε νοιάζει;
Δεν σ' ενοχλεί;
Καλά.
Αναρωτήθηκες ποτέ τι ώρα τρώω εγώ μεσημεριανό;
Έχεις ιδέα;
Σκέψου το.
Θα έρθεις μαζί μου ή όχι;
Απάντησε πρώτα στην ερώτησή μου.
Μ' έχεις σκεφτεί ποτέ εμένα;
Αναρωτήθηκες ποτέ αν έχω φάει καν;
Με ποιον να τα κουβεντιάσω αυτά;
Καλά, γύρνα με τα πόδια.
Ραβί;
Πλήρωσε το ταξί.
-Έι! -Κύριε.
-Πέρνα αύριο από το Τμήμα. -Έγινε.
Πήρες το μάθημά σου;
Αν ξαναπείς σαχλαμάρες,
δεν θα σ' αφήσω να μπεις.
Άμα το ξανακάνεις, δεν θα ξαναγυρίσω!
Συγγνώμη.
Δεν έπρεπε να το κάνω αυτό.
Με πείραξε που αρνήθηκες να έρθεις μαζί μου.
Δεν μπορώ να ζήσω χωρίς εσένα.
Πώς ν' αντέξω τέτοια λόγια;
Δες το από την πλευρά μου.
Πώς να κρατήσω τον θυμό μου;
Δεν φέρομαι συνήθως έτσι.
Είμαι πολύ ευαίσθητος.
Αμάν...
Σου λέρωσα το φόρεμα.
Με συγχωρείς.
Περίμενες ώρα το ταξί;
Μήπως πεινάς; Να σου βάλω κάτι;
Πήγαινε ν' αλλάξεις. Θα σου ετοιμάσω κάτι.
Να πάρει...
Έκανα τον τοίχο χάλια.
Θα καθαρίσω. Πήγαινε εσύ.
Τι είν' αυτό, γαμπρέ μου;
Ξέρω ότι πήρατε δάνειο για τα έξοδα του γάμου.
Μια μικρή βοήθεια εκ μέρους μου.
Ευχαριστούμε, γαμπρέ μας, αλλά δεν είναι σωστό.
Πεθερούλα, να με λες Ραβί.
Της οικογένειας είμαι.
Άσε τις τυπικότητες.
Αν χρωστούσαν οι γονείς μου, το ίδιο θα έκανα.
Αμού, πες τους να πάρουν την επιταγή.
Πάρ' την, μπαμπά.
Ευχαριστούμε, γαμπρέ.
-Πεθερούλα; -Ραβί.
Ωραία. Πάω στη λαϊκή να πάρω κάνα ψάρι.
Σήμερα θα κάνουμε τσιμπούσι.
-Εντάξει. -Επιστρέφω αμέσως.
Αμού; Τι έχεις;
Γιατί κλαις;
Τι συμβαίνει, Αμού;
Πες το στη μανούλα.
-Υπάρχει πρόβλημα; -Μαμά...
Γιατί με παντρέψατε τόσο μικρή;
Δεν είσαι μικρή.
Είκοσι πέντε χρονών είσαι.
Αν το αφήναμε κι άλλο, θα έμενες στο ράφι.
Τι θ' άλλαζε αν έμενα μαζί σας λίγο ακόμα;
Δεν μπορώ να έρχομαι να σας βλέπω όποτε θέλω.
Έτσι είναι η ζωή της παντρεμένης.
Δεν μ' αρέσει αυτή η ζωή.
Θέλω να μείνω μαζί σας.
Δεν έπρεπε να μου κάνετε αυτό το προξενιό.
Έλα δω.
Συγγνώμη, μου γλίστρησε καθώς καθάριζα.
Μην ταλαιπωρείσαι. Άσ' το σ' εμένα.
Δεν πειράζει, συνηθισμένος είμαι.
Μου θύμωσες;
-Όχι. -Σε βλέπω, έχεις μούτρα. Τι έγινε;
Ξέρεις ότι μ' αρέσει να τρώω στον καναπέ.
-Το ξέρω. -Τότε, γιατί δεν τους το είπες;
Ήθελαν να φάμε όλοι μαζί.
Γι' αυτό δεν το 'πα.
-Πρώτη φορά έγινε. -Κανείς δεν μου δίνει σημασία.
Στο ίδιο μου το σπίτι.
Γιατί περιπλέκεις τα πράγματα χωρίς να υπάρχει λόγος;
Ραβί, στάσου.
-Τι έπαθες; -Δεν αντέχω άλλο εδώ.
-Βαρέθηκα να σ' ακούω. -Ραβί.
Σταμάτα να σου πω.
Μη φεύγεις. Δεν είναι σωστό. Σε παρακαλώ.
Ραβί.
Ραβί, μη φεύγεις.
Τι θα πω στους γονείς μου;
Πρώτη φορά ήρθαν στο σπίτι μας.
Θέλω να φύγουν ήρεμοι πιστεύοντας πως είμαι ευτυχισμένη.
-Σε παρακαλώ. -Γιατί; Δεν είσαι ευτυχισμένη;
Καλά, άμα δεν είσαι ευτυχισμένη,
φύγε εσύ από το σπίτι.
Γύρνα πίσω μαζί τους.
Μη βρω κανέναν σας εδώ όταν γυρίσω.
Ραβί. Σου μιλάω.
Αμού...
Αμού, άκουσέ με.
Άκουσέ με, Αμού.
Άκουσέ με.
Σου ζητώ συγγνώμη.
Συγγνώμη.
Συγγνώμη!
Άκου, σε παρακαλώ. Δεν το ήθελα.
Καταλαβαίνω, είσαι θυμωμένη τώρα.
Δεν το έκανα επίτηδες.
Μου πήρες τα κλειδιά και θόλωσα.
Συγγνώμη.
Αμού, σε παρακαλώ.
Ξέρεις πόσο σε αγαπάω.
Τι εύχονται οι γονείς σου;
Να είμαστε ευτυχισμένοι.
Έλα δω, Αμού. Σ' αγαπώ.
Αμού, σ' αγαπώ. Συγγνώμη.
Αμού, συγγνώμη.
Αμού, συγγνώμη, σ' αγαπώ.
Αμού, συγγνώμη.
Αμού... Αμού.
Σου ζητώ συγγνώμη.
Εντάξει.
Εντάξει!
Εντάξει. Είσαι καλά τώρα;
-Ραβί! -Τι;
Δεν θα πάμε στον ναό;
Τρώμε ένα παγωτό και φεύγουμε.
Έλα.
Μη φοβάσαι.
Χαμογέλα.
Ήμουν εδώ πριν από 12 χρόνια για μια υπόθεση.
-Μάλιστα. -Αυτή με τον διοικητή;
-Εδώ ήταν; -Ναι.
Καλπάνα;
Πάμε να βρέξουμε τα πόδια μας. Πηγαίνετε.
-Έλα. -Εντάξει.
Αμού, κοίτα τη θέα.
Δεν είναι πολύ ωραία;
Βλέποντας εσάς τους δύο,
δεν μπορείς να φανταστείς πόσο χαίρομαι.
Πριν έρθω εδώ, φοβόμουν
ότι δεν είσαι ευτυχισμένη
κι ότι δεν σε φροντίζει καλά.
Παλιά, το νερό ήταν καθαρό.
Αλλά εντέλει φαίνεται πως είναι καλός άνθρωπος.
Με χτύπησε.
Μου έριξε χαστούκι, μαμά.
Γιατί; Τι έκανες;
Τι σε κάνει να πιστεύεις ότι έφταιγα εγώ;
Μα φαίνεται καλός άνθρωπος.
-Αν δεν έφταιγες εσύ... -Έτσι, ε;
Αν έκανα ένα λάθος, δικαιολογείται;
Δεν εννοούσα αυτό, Αμού.
Μην αρπάζεσαι.
Τι περιμένεις ν' ακούσεις από μένα;
Δεν ξέρω. Κάτι που θα 'λεγε μια μάνα στην κόρη της.
Θα σου πω το ίδιο που μου είπε η μητέρα μου
όταν με χτύπησε ο πατέρας σου.
Σε χτύπησε ο μπαμπάς;
Μία φορά.
Στενοχωρέθηκα πολύ, όμως.
Η μαμά μού είπε τότε
ότι οι άντρες χτυπούν τις γυναίκες τους.
Δεν είσαι η πρώτη που το παθαίνει,
ούτε και η τελευταία.
Μπορεί να σε ξαναχτυπήσει.
Οι άντρες θυμώνουν
επειδή δουλεύουν.
Αντιμετωπίζουν δυσκολίες.
Πού θα εκτονώσουν τον θυμό τους;
Πάνω μας.
Αν θες να τα 'χεις καλά με τον άντρα σου,
πρέπει να ανεχτείς τον πόνο.
Η γέννηση ενός παιδιού λύνει όλα τα προβλήματα.
Αυτό μου είχε πει η μαμά μου.
Κι όντως, όταν γεννήθηκες εσύ, λύθηκαν όλα τα προβλήματά μας.
Όμως, άλλο περίμενα να μου πει η μαμά μου.
Τι, δηλαδή;
Ότι ένας άντρας δεν πρέπει να σηκώνει χέρι.
Άμα το κάνει,
η γυναίκα του δεν θα 'πρεπε να μείνει άλλο μαζί του.
Τι να κάνω, μαμά;
Αμού,
κάνε αυτό που λέει η καρδιά σου.
Αλλιώς, στο μέλλον,
μπορεί κι εσύ να λες στην κόρη σου αυτό που άκουσες από τη μαμά σου.
Αντίο, Αμού. Αντίο, Ραβί.
Αμού, πάμε μέσα.
Αμού;
Είπα ότι θα φέρω τους φακέλους.
Γιατί με πιέζεις;
Είπα ότι θα είμαι εκεί στις 8:30.
Έφυγε ο διοικητής;
Εντάξει, έρχομαι.
Κάνε γρήγορα.
-Πρέπει να φύγω αμέσως. -Εντάξει.
Μην κουνιέσαι. Θα σε τρυπήσω.
Κάτι καίγεται.
Αμάν!
Ανακάτευε εσύ.
Δουλειά μου είναι;
Δυο χέρια έχω.
Άχρηστη!
Τίποτα δεν κάνεις σωστά!
Τώρα σε πήραν τα ζουμιά;
Τα κάνεις θάλασσα, και μετά φταίω εγώ.
Και στο τέλος, βάζεις και τα κλάματα.
Εγώ είμαι ο κακός της ιστορίας.
Πολύ έξυπνη είσαι.
Καλά σε μεγάλωσαν.
Μη μου μιλάς έτσι.
Κάτι άλλο καίγεται.
Ηλίθια!
Εγώ φταίω που σε παντρεύτηκα.
Σκουπίδι.
Μη σε βρω στο σπίτι όταν γυρίσω.
Αν σε ξαναπετύχω, δεν γλιτώνεις.
Κυρία...
Κύριε...
Κι εσύ εδώ τι κλαις;
Πάρ' το απόφαση και φύγε.
Αλλιώς ζήσε εδώ τη ζωή σου σαν δειλή. Μαντάμ!
Άλλη επιλογή δεν έχεις.
Κύριε, σας παρακαλώ.
Ποιος σε ρώτησε; Κοίτα τη δουλειά σου.
Αυτή είναι η δουλειά μου.
Κάθομαι εδώ όλη τη μέρα
και ψυχολογώ τους ανθρώπους.
Τι ξέρεις για μένα;
Τι ξέρω; Γαμήλια αλυσίδα στον λαιμό,
μελανιασμένο πρόσωπο,
δάκρυα στα μάτια και βαλίτσα στο χέρι.
Είσαι σε δίλημμα ν' αφήσεις τον άντρα σου ή όχι.
Το βρήκα;
Οι γυναίκες είστε όλες ίδιες.
Και δίνεις συμβουλές στον κόσμο;
Προσωπικά, δεν μ' αρέσουν οι άνθρωποι.
Προτιμώ τα σκυλιά.
Είναι σαν εμένα.
Τριγυρνάνε εδώ κι εκεί περιφρονημένα απ' όλους.
Τα αδέσποτα κουτάβια
περιφέρονται τραυματισμένα,
κι όταν πάει κάποιος να τους φερθεί καλά, αρχίζουν να γαβγίζουν.
Κύριε... Όχι για να δείξουν τη δύναμή τους, όμως.
Από φόβο.
Μόνο ένας τρόπος υπάρχει για να διώξουν τον φόβο τους.
Ποιος είναι αυτός;
Έχεις λεφτά;
Αντί να μου δώσεις συμβουλή,
το 'ριξες στο φαΐ.
Ξέρεις ήδη τη συμβουλή που θα σου δώσω.
Την ξέρω;
Τίποτα δεν ξέρω.
Δεν ξέρω τι λάθος έκανα και με χτυπάει.
Μόνο ένα πράγμα ξέρω.
Ότι τρώω ξύλο και μετά βάζω τα κλάματα.
Ανάθεμα! Ωραία ζωή!
Το παρατήρησες;
Δεν είμαι εγώ η ένοχη,
αλλά βασανίζομαι.
Πώς κατάντησα έτσι;
Τι φταίει και θυμώνει τόσο;
Γιατί ξεσπά με βία;
Τι λάθος έκανα; Δεν έχω ιδέα.
Δεν είναι κακός άνθρωπος.
Δεν είναι και ο διάβολος.
Με φροντίζει καλά.
Θα έλεγα ότι με αγαπά κιόλας.
Συχνά, όμως,
όταν τον τσαντίζει κάτι,
συμπεριφέρεται έτσι.
Αν δεν είχε πάρει φωτιά ο φάκελος,
δεν θα με χτυπούσε.
Το φταίξιμο δεν είναι τελείως δικό του.
Αλλά δεν το αντέχει η καρδιά μου.
Δεν συμβαίνει κάθε μέρα.
Υπάρχουν μέρες που περνάμε καλά.
Χωρίς εντάσεις.
Τώρα που το σκέφτομαι, όλες οι μέρες κυλάνε ομαλά.
Αλλά, πού και πού, γίνονται τέτοια περιστατικά.
Αυτοί οι αραιοί καβγάδες
δεν είναι ικανοί να διαλύσουν έναν γάμο, έτσι;
Είσαι σίγουρη;
Έτσι νομίζω.
Αφού τον αγαπώ παρ' όλα όσα έκανε,
κι αφού πλέον τον καταλαβαίνω καλύτερα,
δεν θ' αλλάξει;
Πρέπει να τον αγαπώ τόσο πολύ, ώστε να μη με χτυπάει.
Να τον κάνω να μ' αγαπήσει κι εκείνος.
Τι λες;
Τι έπαθες;
Στο τέλος δεν μου άρεσε.
-Ποιο; -Το ρύζι.
Πάρε μου ρύζι όταν ξαναβρεθούμε, και θα το φάω όλο.
Ο Θεός μαζί σου.
Σκέφτηκες να μ' αφήσεις;
Ναι, το σκέφτηκα.
Αλλά δεν μπόρεσα.
Γιατί;
Επειδή είσαι ο κόσμος μου.
Το ξέρω.
Ποτέ δεν θα μπορέσω να σ' αφήσω.
Το ξέρω.
Θα 'μαι μαζί σου για πάντα.
Είσαι η ψυχή μου.
Γιατί ντύθηκες έτσι; Η εκδήλωση είναι υπηρεσιακή.
Ποιον θέλεις να εντυπωσιάσεις;
Κανόνισα να πάω να δω μια ταινιούλα
με τη γειτόνισσα τη Σουντά.
Και ποιος θα μου φέρει φαΐ;
Ξέχνα το.
-Μία φορά μόνο... -Δεν καταλαβαίνεις;
Ξέχνα το.
Κερνάω γλυκά. Η γυναίκα μου είναι έγκυος.
Αλήθεια;
Δεν θέλω παιδιά τώρα, γιατρέ.
Αλλά δεν καταλαβαίνει.
Τότε, φρόντισε να παίρνεις το χάπι.
Οι εντάσεις στο σπίτι δεν σε ωφελούν.
Όχι, γιατρέ.
Όλα θα στρώσουν μεταξύ μας. Το πιστεύω.
Γιατρέ, μπορείς να μου κάνεις μια χάρη;
Η ερωτική επαφή τις υπόλοιπες μέρες δεν κάνει διαφορά.
Αν θέλετε να κάνετε μωρό, φροντίστε να συνευρίσκεστε την 11η, 12η και 13η μέρα.
-Γεια, Λίνι. -Από δω η εθελόντριά μας στην περιοχή.
Θα περιπολεί κάθε βράδυ και θα αναφέρει ύποπτη δραστηριότητα. Ιδέα του άντρα της.
Είσαι ευτυχισμένη, Αμού;
Με φροντίζει καλά.
Μην ανησυχείς, μαμά.
Αμού;
Κατάλαβες τι σου είπα;
Ναι, γιατρέ.
Είμαι έγκυος.
Πώς, όμως;
Αμού, τα αντισυλληπτικά αυξάνουν τα επίπεδα προγεστερόνης,
αλλά στην περίπτωσή σου είναι φυσιολογικά.
Μα δεν σταμάτησα να παίρνω το χάπι.
Ενδεχομένως
να κατάλαβε ο άντρας σου ότι παίρνεις χάπια
και να έβαλε άλλα στη θέση τους.
Μακάρι να είχα ευχάριστα νέα, Ραβί.
Μα δεν της έρχεται περίοδος.
Αυτό μπορεί να οφείλεται σε πολυκυστικές ωοθήκες,
ορμονικές διαταραχές ή ακόμα και στρες.
Η Αμού δεν είναι έγκυος.
Είμαι απολύτως σίγουρη.
Ραβί, κάτι ακόμα.
Είναι πολύ αδύναμη.
Δεν αρκεί να εύχεσαι να κάνετε παιδί.
Πρέπει να προσέχεις τη γυναίκα σου.
Να τη φροντίζεις καλά.
Κατάλαβες;
-Τι τρέχει; -Κύριε.
Άκουσα μια γυναίκα να τσιρίζει.
Σαν κάποιος να τη χτυπούσε.
Δεν είμαι σίγουρη σε ποιο σπίτι, όμως.
Άγρυπνο θες να με αφήσεις; Αύριο έχω δουλειά!
Δεν ήθελα να ενοχλήσω, συγγνώμη.
-Πάρε τη Σατιά. -Συγγνώμη, κύριε.
Λίνι, στάσου.
Βασικά, νομίζω ότι κι εγώ την άκουσα.
Αλήθεια;
Κάνε το εξής:
πάρε μαζί σου τη Σατιά
κι ελέγξτε κάθε σπίτι.
Εντάξει, κύριε. Ευχαριστώ.
-Ωραία. -Συγγνώμη.
-Δεν πειράζει. -Καληνύχτα.
Τι θες; Μπες μέσα.
Δεν καταφέραμε να βρούμε ποια τσίριζε χθες, Αμού.
Χτυπήσαμε κάθε πόρτα.
Τις ρωτήσαμε όλες, δοκιμάσαμε κάθε τρόπο, αλλά χωρίς αποτέλεσμα.
Πίστευα πως θα τη βρίσκαμε.
Ξέρω πως οι γυναίκες σπανίως μιλάνε γι' αυτά.
Γιατί; Είμαστε εδώ για να τις βοηθήσουμε.
Έχω συναντήσει τέτοιες γυναίκες.
Δεν παραδέχονται ποτέ ότι κακοποιούνται.
Αντίθετα, στηρίζουν τους άντρες τους.
Είναι τελείως ανόητες.
Πραγματικά, δεν καταλαβαίνω.
Αν ήσουν στη θέση τους, ίσως καταλάβαινες.
Λοιπόν, είναι ώρα για μεσημεριανό.
Θες να έρθεις μαζί μας στο Τμήμα;
Όχι.
-Συγγνώμη, πρέπει να φύγουμε, Αμού. -Εντάξει.
Σταθείτε!
Δεν χτυπήσατε μια πόρτα.
Τώρα που το μοιράζομαι μαζί σας
αισθάνομαι ντροπή.
Σιχαίνομαι τον εαυτό μου.
Ό,τι και να μου κάνει, εγώ πάντα
κάθομαι και το υπομένω.
Ίσως ένα παιδί να άλλαζε τα πράγματα.
Το έλπιζα, κάποτε.
Κι αν δεν άλλαζε τίποτα, όμως;
Γι' αυτό έπαιρνα κρυφά αντισυλληπτικά.
Όμως, είμαι τελείως ανήμπορη μπροστά του.
Δεν έχω ιδέα τι θα κάνω το μωρό.
Να το κρατήσω ή να το ρίξω;
Εγώ πρέπει να πάρω την απόφαση.
Όχι αυτός,
ούτε κανείς άλλος.
Πώς το έκανε χωρίς να το γνωρίζω;
Δεν κάνει αυτός κουμάντο στο σώμα μου!
Πείτε μου, τι δικαίωμα έχει;
Τέτοιον άνθρωπο παντρεύτηκα;
Γι' αυτόν τον λόγο παντρεύτηκα;
Σε φωνάξαμε γιατί δεν ξέραμε τι να κάνουμε.
Δεν υπάρχει άλλη επιλογή. Πρέπει να τον καταγγείλουμε στον διοικητή Ρεντί.
Τι; Όλοι είναι ίσοι ενώπιον του νόμου.
Δεν θέλω να κάνω καταγγελία.
Θα σηκωθώ να φύγω.
Φύγε, αλλά μην τον λυπηθείς.
Δεν έχω τόσο θάρρος.
Δεν μπορώ να το κάνω.
Αν θέλεις διαζύγιο, πρέπει να δηλώσεις τον λόγο.
Έτσι πάει.
Δεν μπορώ.
Μη φοβάσαι. Θα σε στηρίξουμε εμείς.
Αμού, κάνε την καταγγελία.
Και μην ανησυχείς.
Εντάξει, μαντάμ, αλλά ο διοικητής είναι σε σύσκεψη.
-Ελάτε. -Πού;
Ο Ραβί έρχεται εδώ κάθε μέρα.
Αν δει τη γυναίκα του να περιμένει...
Τι έκανες, Αμού;
Δεν το περίμενα από σένα.
Έρχομαι εδώ κάθε μέρα.
Κι εσύ υπέβαλες καταγγελία στον διοικητή.
Τι γνώμη θα σχηματίσει για μένα;
Δεν έπρεπε να το κάνεις, Αμού.
Έλα, κάθισε.
Κι εσύ, Σατιά. Κάθισε.
Τι πρόβλημα έχεις, Αμού;
Δεν με συμπαθείς, αυτό το ξέρω.
Αλλά προς τι το μίσος;
-Κύριε. -Άκου, Σατιά.
Εσύ μην ανακατεύεσαι.
Είναι προσωπικό ζήτημα.
Η κακοποίηση δεν είναι προσωπικό ζήτημα.
Κακοποίηση;
Σε χτύπησα;
Αυτό λες στην καταγγελία;
Σατιά, με ξέρεις πάνω από έναν χρόνο.
Λες να τη χτύπησα;
Με έχεις ικανό;
Οι παρεξηγήσεις είναι συχνές στα ζευγάρια.
Αλλά το να φουσκώνουμε κάτι
και να το καταγγέλλουμε...
Δεν καταλαβαίνεις;
Δεν στέκει καλά στα μυαλά της.
Δεν με πιστεύεις;
Αμού, σε χτυπάω;
Μας βλέπουν όλοι. Πες, Αμού;
Σε χτυπάω;
Σου φτάνει αυτό, Σατιά;
Αμού, πάμε.
Τι κάνεις, Αμού;
Καθαρίζω.
Το σπίτι είναι γεμάτο σκόνη και βρομιά.
Δεν ήμουν έτσι εγώ.
Το παράτησα και να πώς κατάντησε.
Κι όχι μόνο το σπίτι.
Και τον εαυτό μου παράτησα.
Ντρέπομαι για τον εαυτό μου.
Ίσως γι' αυτό τον άφησα να με τραβήξει από το χέρι
σαν άβουλο πλάσμα.
Ως εδώ, όμως.
Δεν περιμένω πια βοήθεια από κανέναν.
Αν είναι να κάνω κάτι, θα το κάνω μόνη μου.
Και τι θα κάνεις;
Θα καθαρίσω πρώτα, και μετά θα το σκεφτώ.
-Τι θα σκεφτείς; -Να του δώσω ένα μάθημα.
Να δείξω στον κόσμο ποιος στ' αλήθεια είναι.
Όχι μόνο για μένα.
Αλλά για να μη βλάψει κανέναν άλλον.
Τότε θα τον κοιτάξω στα μάτια και θα φύγω.
Και δεν θα ξαναγυρίσω.
Πώς, όμως; Είχαμε την ευκαιρία και τη χάσαμε.
Δεν ξέρω πώς, αλλά θα το κάνω.
Θα βρω τον τρόπο.
Τον τρόπο να...
Γιατί βιάζεσαι να την παντρέψεις;
Κοριτσάκι ήταν όταν την είδα.
Το κοριτσάκι μου.
Όταν είδε να με μαζεύει η αστυνομία, γούρλωσε τα μάτια.
Ακόμα το θυμάμαι.
Αυτό το βλέμμα δεν αλλάζει.
Δεν θες να παραστώ στον γάμο;
Γιατί; Για να κάνεις καμιά φασαρία πάλι;
Θέλω πολύ να πάω στον γάμο της.
Άλλη ευκαιρία δεν θα 'χω.
Θέλω να δω την αδερφή μου.
Μόλις αποφυλακίστηκες.
Θα σε πάω να τη δεις το βράδυ.
Όχι, πάμε αμέσως.
Είσαι πολύ πεισματάρης, το ξέρεις;
Θείε, η παιδική φωτογραφία μας.
-Η Γκίτα έρχεται όπου να 'ναι. -Θα τη δω ένα λεπτό και θα φύγουμε.
Την είδες; Χάρηκες τώρα;
Χάρηκα πολύ, θείε.
Μεγάλωσε πολύ. Έγινε ίδια η μαμά.
Άντε, πάμε να δηλώσεις παρουσία στο Τμήμα.
-Καταγγελία; -Οικογενειακά ζητήματα.
-Συγγένεια; -Είναι ανιψιός μου.
-Εντάξει. -Όνομα;
-Είστε ο κηδεμόνας του; -Μάλιστα.
-Ξέρετε τους όρους της αναστολής; -Μάλιστα.
Πρέπει να δηλώνει παρουσία κάθε μέρα.
-Υπογράψτε εδώ. -Μάλιστα.
-Ψάρι με κάρι; -Τι;
Ψάρι με κάρι είν' αυτό;
Μου το μαγείρευε η μαμά μου όταν ήμουν μικρός.
Ο πατέρας μου έπιανε φρέσκα ψάρια στο ποτάμι.
Εκείνη τα ψιλόκοβε και τα μαρίναρε με αλάτι και πιπέρι.
Και την ώρα που έβραζαν, έριχνε μέσα μια χούφτα τζάγκερι.
Μούρλια!
Έτρεχαν τα σάλια μου! Δεν φαντάζεσαι!
Πήγαινε να μου βάλεις φαγητό και έρχομαι αμέσως.
Ξέρω ότι μιλάς πολύ.
Ήσουν ατραξιόν στη φυλακή.
Μ' έπρηξε ο δεσμοφύλακας.
Ο κύριος Ράο; Πολύ καλός άνθρωπος.
Τα κόλπα σου μπορεί να είχαν πέραση στη φυλακή, αλλά εδώ όχι.
Εδώ κάνω κουμάντο εδώ.
Αν κάνεις καμιά εξυπνάδα,
θα σε ξαναχώσω μέσα.
Σύμφωνα με τους όρους αναστολής,
οφείλεις να παρουσιάζεσαι στο Τμήμα κάθε πρωί και κάθε βράδυ.
Μία μέρα να λήψεις, αίρεται η αναστολή σου.
Μόνο δυο φορές τη μέρα;
Διακόσιες θα έρχομαι.
-Να υπογράψω και να φύγω; -Στάσου!
Γιατί βιάζεσαι;
-Έχεις να πας σε κάνα μίτινγκ; -Όχι.
Θέλω να σου ζητήσω κάτι.
Ίσως νιώσεις άβολα.
-Ακούω. -Έχει φρακάρει η τουαλέτα μας.
Προσπάθησαν οι δικοί μας να τη φτιάξουν.
Μπορείς εσύ...
Δεν είναι μεγάλος κόπος. Θα τελειώσεις γρήγορα.
Αν έχεις πρόβλημα, άσ' το.
Κανένα πρόβλημα, κύριε. Θα το κάνω.
-Ψάξτε παντού! -Αν δεν βρεθεί το όπλο, θα με αποτάξουν.
Κοιτάξτε κι εδώ κάτω.
Στάσου εσύ!
Κύριε!
Δείτε και στα ράφια.
-Τι τρέχει; -Πήγαινε.
Κύριε.
Πού το βρήκες;
-Εκεί κάτω. -Το βρήκες ή το έκλεψες;
Γιατί να το κλέψω;
Της μαμάς είναι;
Το φυλούσες τόσα χρόνια;
Όχι.
Δεν θέλω τίποτα απ' αυτόν.
Ούτε κειμήλιο.
Γκίτα...
Ομολογώ πως έκανα έγκλημα.
Συγχώρεσέ με.
Θα πεθάνω αν δεν με συγχωρέσεις.
Καλό ψόφο.
Αν με είχε σκεφτεί, δεν θα σκότωνε αυτούς τους δύο.
Αν με συγχωρέσει η αδερφή μου...
Τυφλός είσαι;
-Όχι, ηρέμησε. Μη δίνεις σημασία. -Συγγνώμη.
Τρελαθήκατε; Αν κάποιος σε αναστολή...
-Ο Πραμπού δεν δήλωσε παρών. -Και λοιπόν;
Αν δεν εμφανιστεί...
Τη βάψαμε.
Ειδικά ο κύριος.
Γεια. Τι έγινε;
Κι αν ο εγκληματίας διαπράξει κι άλλον φόνο;
Ήρθε, κύριε!
Λυπηθείτε με.
Πού στα κομμάτια ήσουν;
Συγχωρέστε τον.
Δεν θα ξανασυμβεί.
Αν ξανακάνει εξυπνάδες, να ξέρεις,
θα τον χώσω φυλακή για πάντα!
Κάτω από το τραπέζι, εκείνους τους φακέλους,
το ταβάνι και τις τουαλέτες.
Αμού, τι έγινε;
-Φοβήθηκες; -Όχι.
Φοβάται σαν κοριτσάκι.
Έλα, κάθισε δίπλα μου.
Το παίρνω επειδή είναι της μαμάς.
Αλλά μην περιμένεις να σε συγχωρέσω.
Λοιπόν!
Ακούστε όλοι!
Η αδελφή μου με συγχώρεσε!
Θα το γιορτάσουμε!
Κερνάω!
Είμαι ευδιάθετος, γι' αυτό σου τη χαρίζω.
Την αδερφή μου να ευχαριστείς.
Αν είναι έτσι, γιατί δεν μου τη στέλνεις;
Γεια σας, κύριοι.
Σας είχα για άντρες.
Αλλά μάλλον είστε παιδαρέλια που ξέρουν μόνο να κλαίγονται.
Τόσο ξύλο έφαγες και μυαλό δεν έβαλες.
Είσαι ρεμάλι.
Κύριε...
Δέκα χρόνια πριν,
δεν θα σ' άφηνα να μ' ακουμπήσεις.
Αλλά είσαι πονηρός.
Επιλέγεις να χτυπάς τους αδύναμους
που δεν θα τολμήσουν να σου αντισταθούν.
Καλά δεν λέω, κυρία;
Κυρία Σατιά, καλά δεν λέω;
-Ντιβάκαρ! -Κύριε.
Αυτός δεν βάζει μυαλό. Πάρε ένα χαρτί.
-Γράψε ό,τι σου λέω. -Μάλιστα.
"Αγαπητέ κύριε. Θέμα:
"Ο Πραμπού που σκότωσε δυο άτομα.
"Ζητώ να άρετε την αναστολή του."
Σας παρακαλώ, μην το κάνετε, κύριε.
"Παρά τις προειδοποιήσεις..."
Σας παρακαλώ.
"...ο Πραμπού χειροδίκησε εναντίον δύο αντρών,
"στέλνοντάς τους στο νοσοκομείο."
Αδερφέ μου...
-Μην κάνεις καταγγελία. -Είναι σοβαρό.
-Σε ικετεύω. -"Έγινε καταγγελία."
Κύριε Ικμπάλ...
Μην τα λες σ' εμένα.
Μίλα στον ίδιο. Ορίστε, πήγαινε.
"Ζητώ να άρετε την αναστολή του."
Τι να κάνουμε εμείς, Πραμπού; Μίλα στον ίδιο, να τος.
"Παρακαλώ για τις ενέργειές σας."
Σας παρακαλώ, συγχωρέστε με.
Για τον γάμο βγήκα.
"Μετά τιμής, Σ. Ραβιντρανάθ."
-Της αδελφής μου. -"Τοπικός επιθεωρητής,
"Αστυνομικό Τμήμα Μαχαρανιπάλι."
Σας παρακαλώ, συγχωρήστε με.
-Μη μου το κάνετε αυτό. -Άσε με!
Βγήκα για να πάω στον γάμο της αδερφής μου.
Σας παρακαλώ, κύριε.
Έλεγες κάτι για δέκα χρόνια πριν.
Φάε τώρα την επιστολή άρσης αναστολής.
-Κύριε! -Θα τη στείλω στον υπεύθυνο της φυλακής.
Μην το κάνετε.
Σε είχα προειδοποιήσει.
-Ντιβάκαρ! -Σας παρακαλώ, κύριε! Κερδίσατε!
Είμαι ρεμάλι.
Είμαι ένα τίποτα, ένα μηδενικό.
Τιμωρήστε με, αν θέλετε.
Σταμάτα, Πραμπού!
Ήρθες να μου βάλεις φαγητό;
Κάν' το.
Φτάνει τόσο. Αφήστε τον.
Θα τον σκοτώσετε έτσι όπως πάτε!
Λέγε, Σέκαρ.
Τι;
Κύριε, ο διοικητής έρχεται για έλεγχο.
Ελέγξτε τον οπλοβαστό.
Συμπληρώστε το βιβλίο συμβάντων.
Καθαρίστε κρατητήριο, τουαλέτα, κυλικείο.
Ακόμα και τη στολή σας.
-Ικμπάλ; -Κύριε;
-Πού τον πας; -Στο σπίτι του.
Κύριε, εγώ λέω να τον βάλουμε στο κρατητήριο.
-Δέστε τον και κλείστε τον στην τουαλέτα. -Εντάξει.
Θα τον γδάρω μετά.
Πάρτε τον.
Αμού, έρχεται ο διοικητής.
Πρέπει να φύγεις.
Αμού, πας καλά; Καθόλου δεν προσέχεις;
-Σατιά! -Μάλιστα.
-Καθάρισε κι εσύ. -Μάλιστα.
Πάμε.
Άσ' τα σ' εμένα.
Κύριε, το αυτοκίνητο του διοικητή.
Πήγαινε να τον υποδεχτείς.
-Έλα εδώ εσύ. -Πού με πας;
Αν σε δει ο διοικητής, την έβαψα.
-Εμπρός! -Μα είναι ο άλλος στην τουαλέτα!
Και λοιπόν; Με το μέρος σου είναι.
-Ραβί; -Μπες μέσα.
Ραβί!
Κύριε!
-Κύριε! -Κύριε!
Θα σου βγάλω το φίμωτρο.
Κάνε ησυχία.
Μη φωνάζεις, σε παρακαλώ.
Αν δεν του αντιμιλούσες, δεν θα σ' έδερνε.
Εσύ δεν του αντιμιλάς, κι όμως σε δέρνει.
Άσ' τα αυτά.
Τι ξέρεις εσύ για μένα;
Τα πάντα ξέρω.
Όλα αυτά τα χρόνια, έχω δει ένα σωρό γυναίκες
που καταπίνουν τέτοιες συμπεριφορές.
Έλπιζα η γενιά της αδερφής μου
να είχε αλλάξει μυαλά.
Ενώ εσείς οι άντρες;
Εσύ κι αυτός
ίδια κοψιά είστε.
Μαντάμ, μη με συγκρίνεις με τον άντρα σου.
Γιατί όχι;
Εκείνος δέρνει, εσύ σκοτώνεις.
Το ίδιο είστε.
Έχεις δίκιο, μαντάμ.
Δεν έχει περάσει μέρα που να μην το μετανιώνω.
Άσε εμένα, όμως.
Εσύ γιατί τα ανέχεσαι αυτά;
Γιατί δεν τον παρατάς
να χαρείς τη ζωή σου;
Και τι σε νοιάζει εσένα η ζωή μου;
Έχεις κάποιον λόγο που μπλέκεσαι;
Κανέναν απολύτως.
Τότε, παράτα με.
Ωχ, αμάν!
Αναρωτιέσαι πώς σκύβω το κεφάλι,
αλλά δεν κοιτάς τα χάλια σου.
Καθαρίζεις τουαλέτες.
Τρως ξύλο ανελέητο.
Και πώς αντιδράς;
Τον ρίχνεις κάτω. Και μετά;
Αίρει την αναστολή σου.
Μπορείς να πας στον γάμο της αδελφής σου;
Τα ίδια κι εγώ.
Προσπάθησα πολύ,
αλλά απέτυχα.
Σωστά.
Έχεις δίκιο.
-Εγώ... -Πραμπού.
Από μικρός, δεν έχω κάνει τίποτα σωστό.
Συγγνώμη, δεν ήθελα να σε προσβάλω.
Ανάθεμα!
Έχασα την ευκαιρία να παραστώ στον γάμο της αδελφής μου.
Δεν θα 'χω άλλη.
Αλλά με τον θυμό μου,
την κατέστρεψα.
Πρέπει να παραστώ.
Δεν μπορώ να λείψω.
Με τίποτα.
Θα το σκάσω.
Αν καταφέρω να φύγω από δω,
θα μπορέσω να πάω στον γάμο.
Και μετά ο άντρας σου
θα δει τι έχει να πάθει.
Θα το σκάσω. Θα φύγω από δω μέσα.
Μαντάμ, μην πεις τίποτα στον άντρα σου.
Για ποιο θέμα;
Για το σχέδιό μου να το σκάσω.
Το εννοείς σοβαρά;
Ναι.
Θα καταφέρω να ξεφύγω και θα παραστώ στον γάμο της αδελφής μου.
Θα το σκάσω.
-Κύριε... -Συγγνώμη, μαντάμ.
Ο διοικητής έφυγε.
Ο κύριος Ραβί τον ξεπροβοδίζει.
Εσύ πώς έβγαλες το φίμωτρο;
-Σήκω πάνω. -Κύριε.
Κουνήσου.
Κύριε! Πραμπού...
Τι τρέχει, μαντάμ;
Δώστε μου ένα λεπτάκι.
Έχω ένα σχέδιο.
Αν το εκτελέσουμε σωστά, η επιθυμία σου θα εκπληρωθεί,
όπως και η δική μου.
Πραμπού, τι κάνεις;
-Κύριε! -Καλά είμαι. Πιάσ' τον.
Τρέχα, πιάσ' τον!
-Πιάσ' τον! -Σταμάτα! Θα μας αποτάξουν!
Πιάσ' τον...
Δεν θα τον πιάσεις.
Πώς είπες, Ντιβάκαρ;
Είστε τελείως άχρηστοι;
Τι αστυνομικό τμήμα είναι αυτό;
Δεν τον σταμάτησε κανείς;
Πώς ξέφυγε μέσα από τα χέρια όλων σας;
Ο κόσμος θα μας κοροϊδεύει.
Δεν ξέρω τι θα κάνετε.
Να είναι πίσω έως τις 6:00 μ.μ.
Αλλιώς θα σας γδάρω ζωντανούς.
Τι με κοιτάτε; Φύγετε!
-Ντιβάκαρ, έλα δω. -Μάλιστα.
-Έστειλες το φαξ; -Μάλιστα.
-Τι με κοιτάς; Φύγε! -Εντάξει.
Πού στα κομμάτια κρύβεσαι;
Μια χαρά είναι εδώ. Σκέτο παλάτι.
Επόμενη κίνηση;
Όλη η πόλη ξέρει ότι τον είχατε στο κρατητήριο.
Και τώρα λέτε ότι απουσιάζει;
Τι υπονοείς;
Ότι τον σκοτώσαμε και πετάξαμε το πτώμα του;
Αυτός μας επιτέθηκε!
Τράβα να κάνεις καταγγελία.
Θα δείτε μέχρι πού θα φτάσω.
Τράβα φέρε όποιον θες. Θα περιμένω.
Κύριε, γιατί του δίνετε ιδέες;
Πείτε μας πού είναι ο Πραμπού!
Θέλουμε δικαιοσύνη!
Οι κάμερες τον δείχνουν να μπαίνει,
αλλά όχι να βγαίνει.
Τη βάψαμε.
Να μας ενημερώσετε αν δείτε τον Πραμπού, εντάξει;
Αμού.
Αμού!
Μισό λεπτό, έρχομαι!
Αμού! Άνοιξε την πόρτα!
-Γιατί άργησες τόσο; -Συγγνώμη, ήμουν στην τουαλέτα.
Όλο δικαιολογίες είσαι.
Έχεις ιδέα τι τράβηξα σήμερα;
Αλλά πού να καταλάβεις εσύ, κουτορνίθι!
Όλοι εδώ πιστεύουν ότι ευθύνεται η αστυνομία
για την εξαφάνιση του δολοφόνου Πραμπού Ντας.
Πήρε η αστυνομία τον νόμο στα χέρια της;
Πού είναι ο Πραμπού Ντας; Είναι ζωντανός ή νεκρός; Το πλήθος περιμένει απάντηση.
Ποιος θα τη δώσει; Η κυβέρνηση ή η αστυνομία;
Πού είναι ο Πραμπού;
Θέλουμε δικαιοσύνη!
-Πού είναι; -Θέλουμε μια απάντηση!
Πείτε μας πού είναι ο Πραμπού!
ΑΣΤΥΝΟΜΙΚΟ ΤΜΗΜΑ ΜΑΧΑΡΑΝΙΠΑΛΙ
Θέλουμε μια απάντηση!
Τι να πω στα ΜΜΕ;
Εγώ φταίω που σας εμπιστεύτηκα.
Δείτε τι γίνεται.
-Γεια σας, κύριε. -Γεια σας.
-Όλα καλά; -Μια χαρά.
Ήρθε το φαγητό σου.
-Πήγαινε να φας. -Συγγνώμη.
-Δεν χρειάζεται. -Εμπρός.
Τράβα να φας.
Τι εξήγηση έχετε;
Τέσσερις μέρες πέρασαν.
-Τι θες εδώ; -Σου 'φερα φαγητό.
Κι ακόμα άφαντος;
Από αύριο, σταμάτα να έρχεσαι εδώ.
Μη μου ξαναφέρεις φαγητό. Πήγαινε.
-Είστε ανίκανοι. -Λυπάμαι, κύριε.
-Λυπάσαι; -Κύριε.
Τέσσερις μέρες πέρασαν.
-Ακόμα τον ψάχνετε; -Κύριε...
Αποτελεσματικότητα μηδέν.
Είστε ανεπαρκείς.
Τι νομίζετε πως κάνετε εδώ;
Θα τον βρούμε και θα σας τον φέρουμε.
-Φύγετε τώρα. -Δεν πάμε πουθενά.
Θέλουμε τον Πραμπού.
Αφήστε τους εκεί τρεις μέρες.
Στο μεταξύ, προσπαθήστε να τον πιάσετε. Εντάξει;
Αν δεν συλληφθεί, βγάλ' τον σε διαθεσιμότητα.
Θα γίνει ένορκη διοικητική εξέταση.
Αν ο Πραμπού δεν συλληφθεί σε τρεις μέρες,
θα υπάρξουν συνέπειες.
Όλα πηγαίνουν σύμφωνα με το σχέδιό μας.
Ο Ραβί θα έχει βγει σε διαθεσιμότητα έως τον γάμο.
ΚΑΤΑΖΗΤΕΙΤΑΙ
Έχω παχύνει, ε;
ΕΛΕΥΘΕΡΩΣΤΕ ΤΟΝ ΠΡΑΜΠΟΥ
Έληξε η προθεσμία που έδωσε ο διοικητής.
Τη βάψαμε.
Τελευταία ευκαιρία.
Αν δεν φανεί στον γάμο της αδελφής του,
τελειώσατε.
Έλα, Γκίτα. Μην κλαις, σε παρακαλώ.
ΘΕΛΟΥΜΕ ΜΙΑ ΑΠΑΝΤΗΣΗ
Πραμπού...
Με συγχώρεσε;
Ναι.
Κι όχι μόνο αυτό.
Η Γκίτα στενοχωρέθηκε τόσο που ήθελε να αναβάλει τον γάμο.
Οι άλλοι την έπεισαν.
Η τελετή θα γίνει στον χώρο που διαμαρτύρεται το πλήθος για σένα.
Έξω από το αστυνομικό τμήμα.
Όταν σε δει αύριο, φαντάσου πώς θ' αντιδράσει.
Τι λες, Αμού;
Θα τον πιάσουν αν παραστεί στον γάμο.
-Το ξέρω. -Τι εννοείς;
Το 'χω σκεφτεί.
Τρελάθηκες; Φτάσαμε ως εδώ και θες να το χαλάσεις;
Είναι άδικο να του ζητήσω να μην πάει για χάρη μου.
Του το υποσχέθηκα.
Πώς γίνεται να το πάρω πίσω;
Το αποφάσισα. Θα παραδοθείς αύριο.
Θα μπεις στη φυλακή μετά τον γάμο.
Αμού, και μ' εσένα τι θα γίνει;
Συγχώρεσέ με, μαντάμ.
Ξέρω καλά πόσο θέλεις ν' αφήσεις τον άντρα σου.
Κι όμως, μου είπες να φύγω.
Είσαι πολύ πονόψυχη.
Άτομα σαν κι εσένα σπανίζουν.
Αν σε άφηνα ξεκρέμαστη σήμερα,
θα μ' έβριζε η μάνα μου.
Κι ο γάμος της αδελφής σου;
Με συγχώρεσε.
Τι άλλο πια να θέλω;
Μου φτάνει αυτό.
Δηλαδή, κάνεις άλλη μια θυσία;
Όχι. Η θυσία που θα κάνεις εσύ για μένα είναι πολύ μεγαλύτερη.
Λες να γίνουμε κι οι δυο εκθέματα σε μουσείο;
Να μας κρατήσω δύο θέσεις;
Υπέροχα. Κράτησε αυτό το χαμόγελο. Σου πάει πολύ.
Ώρα να πάω πίσω στο δωματιάκι μου.
Δεν ξέρω τι άλλο να πω πέρα από ένα "ευχαριστώ".
Δεν θέλω ευχαριστίες.
Βάλαμε έναν στόχο.
Γύρνα στο μαγείρεμα, κι εγώ πάω στο δωματιάκι.
Κύριε, δεν ήρθε ούτε στον γάμο.
Τι θα κάνουμε;
Περάστε.
Τι έγινε;
Ο διοικητής έδωσε διαταγή να διερευνηθεί η απόδραση του κρατούμενου.
Θα γίνει ένορκη διοικητική εξέταση.
Είναι απλό. Για να βγούμε καθαροί,
πρέπει να μείνουμε ενωμένοι.
Αλλιώς, τη βάψαμε.
Αν δεν τον βρούμε ως το πρωί,
οι απαντήσεις που θα δώσουμε πρέπει να είναι κοινές.
-Πηγαίνετε. -Κύριε.
-Ντιβάκαρ. -Κύριε.
Πρέπει να σβήσουμε από τις κάμερες τον ξυλοδαρμό του Πραμπού.
-Μάλιστα. -Να μη μας υποπτευτεί κανείς.
Να φανεί σαν ατύχημα.
Κύριε.
Μετά από καιρό, ξανάπιασα το τραγούδι.
Αυτό που έλεγες εσύ.
Γι' αυτό και όλα όσα έκανες, θα σου κάνω το τραπέζι.
-Έλα στο σπίτι. -Γιατί να έρθω; Θα φάω εδώ.
Όχι. Πρέπει να έρθεις σπίτι να φάμε μαζί.
Τι γιορτάζουμε;
Με πήρε ο Ικμπάλ πριν λίγο.
Είπε ότι ο άντρας μου θα μπει σε διαθεσιμότητα αύριο.
Όταν συμβεί αυτό, τελειώνει το δράμα.
Κι εσύ θα πρέπει να φύγεις από δω.
Οπότε...
Θα έρθω.
Πού είναι ο Πραμπού; Θέλουμε δικαιοσύνη!
Πρέπει να επιβάλουμε την τάξη.
Να διαλύσουμε αμέσως το πλήθος.
Ακολουθήστε πιστά τις εντολές μου.
Μάλιστα.
Ελευθερώστε τον Πραμπού!
Αφήστε τον να φύγει!
Πού είναι ο Πραμπού;
Θέλουμε μια απάντηση!
Καθίστε μαζί μας.
Ποιοι είναι αυτοί;
Μη σε νοιάζει.
Ήρθαν για υποστήριξη.
Ελευθερώστε τον Πραμπού!
-Ξεκινήστε. -Μάλιστα.
Εμπρός, διαλυθείτε.
Φύγετε.
-Εμπρός. -Κλείσ' το.
-Άσε τα λόγια. -Κλείσ' το.
Μάζεψ' τα και φύγε.
Πού είναι ο Πραμπού;
Ελευθερώστε τον Πραμπού!
Κάτι ύποπτο μυρίζομαι.
Ελευθερώστε τον Πραμπού!
Πού είναι ο Πραμπού;
Σταμάτα. Σβήσ' το.
Θέλουμε μια απάντηση!
Σβήσε κι αυτό.
Πού είναι ο Πραμπού;
Θέλουμε δικαιοσύνη!
Πείτε μας πού είναι ο Πραμπού!
Θέλουμε δικαιοσύνη!
Πού είναι ο Πραμπού;
Ελευθερώστε τον Πραμπού!
Πού είναι ο Πραμπού;
Ελευθερώστε τον Πραμπού!
Σταμάτα.
Γύρνα το πίσω.
Στοπ. Παίξ' το.
Η μαντάμ;
Είστε καλά, κύριε;
Είναι όλα εντάξει;
Τι συμβαίνει;
Ικμπάλ, ο επιθεωρητής.
-Ικμπάλ... -Κύριε.
Άσ' το.
Κύριε.
Τι είν' αυτό που τραγουδάς;
Κύριε, πιάνω συχνά το ψιλοτράγουδο.
Τραγούδα.
-Κύριε. -Τραγούδα, λέμε!
Εντάξει. Σταμάτα.
Πού άκουσες αυτό το τραγούδι;
Κύριε, το τραγουδούσε συνέχεια ο Πραμπού.
-Ο Πραμπού; -Το τραγουδούσε εδώ τις προάλλες.
Γιατί ρωτάτε, κύριε; Τι συμβαίνει;
-Ικμπάλ... -Κύριε;
Ψάξαμε παντού για τον Πραμπού;
Φυσικά.
Όχι.
Κύριε;
-Αυτό το ψάρι... -Τι...
...είναι σαν της μαμάς σου;
Ρίξτε τες!
Ρίξτε τις πέτρες τώρα!
Σημαδέψτε το Τμήμα.
Ποιος είσαι εσύ;
Σταματήστε.
Ποιος σας έστειλε εδώ;
Για τον Πραμπού ήρθατε;
Θείε...
Σάι...
Επίθεση!
Μη μας χτυπάτε!
Γιατί μας χτυπάτε;
Αστυνομία! Καθίστε ήσυχα!
-Γκίτα! -Αστυνομία! Ήσυχα!
-Σάι! -Ήσυχα, λέμε!
Ξεκουμπιστείτε!
Γκίτα, έλα δω!
Ελάτε εδώ.
Εμπρός, παιδιά.
Σπάστε τα.
Πού είναι;
Πες μου! Πού είναι;
Τον άκουσα! Πού είναι;
Θα σου σπάσω το κεφάλι αν δεν μου πεις!
Δεν καταλαβαίνω τι μου λες.
Μη μου το παίζεις αθώα.
Νομίζεις πως δεν ξέρω;
Μ' εκδικείσαι που σε δέρνω;
Τον βοήθησες να το σκάσει για να με εκδικηθείς;
Νομίζεις πως δεν σας πήρα χαμπάρι;
Πίστεψέ με,
δεν έχω ιδέα για τι πράγμα μιλάς.
Σε παρακαλώ, μη με δείρεις.
Υπάρχει λόγος που σου το ζητάω.
Σοβαρά μιλάς; Περιμένεις να μη σε δείρω;
Γιατί;
-Γιατί; -Είμαι έγκυος.
Ραβί...
-Τι είπες; -Θα γίνεις πατέρας.
Άτιμη! Σκρόφα!
Γιατί μου λες ψέματα;
Ραβί, είμαι έγκυος.
Έφτιαχνα γλυκά για να σου κάνω έκπληξη.
Αμού...
Ραβί...
Πάρε τη γιατρό αν θες να το τσεκάρεις.
Σου ορκίζομαι, είμαι έγκυος.
Η Αμού είναι έγκυος. Λέει την αλήθεια.
Σκεφτόταν να κάνει έκτρωση.
Γι' αυτό δεν σ' το είπε.
Με πήρε σήμερα και μου είπε ότι θα το κρατήσει.
Ξέρω πώς της φέρεσαι, γι' αυτό άκουσέ με.
Φρόντιζέ την, από δω κι εμπρός.
Ραβί...
Φοβόμουν πολύ, Ραβί.
Σκεφτόμουν να κάνω έκτρωση.
Μα δεν μπορούσα,
γιατί ξέρω ότι είναι το όνειρό σου.
Και τώρα θα γίνει πραγματικότητα.
Σου το έκρυβα τόσον καιρό.
Συγγνώμη.
Ραβί.
Πού είναι;
Πες μου πού είναι!
Τον άκουσα να μιλάει.
Τι έγινε;
Δεν με πιάνει ύπνος.
Πάω να περπατήσω λίγο.
Εντάξει.
Φάε πρωινό.
Όχι. Θα φάω έξω.
Το ράψιμο δεν τελειώνει σε μια βδομάδα.
Το φόρεμα που που έραψες τις προάλλες...
Λίνι, θα μου μάθεις να φτιάχνω ψάρι με κάρι;
Βάλε το ψάρι.
Λίγο ταμάρινδο...
Πέρνα μέσα.
Αυτό το ψάρι είναι σαν της μαμάς σου;
Δεν είναι σαν της μαμάς μου,
αλλά καλό είναι.
Ανάθεμα!
Λέγετε.
Γιατί; Τι τρέχει;
Μπορεί να με σκοτώσουν, γι' αυτό φτιάχνω αυτό το βίντεο.
Με λένε Πραμπού.
Βγήκα με αναστολή για να παραστώ στον γάμο της αδελφής μου.
Χωρίς να το θέλω, προσέβαλα τον επιθεωρητή Ραβί του Μαχαρανιπάλι.
Το πήρε προσωπικά.
Ακύρωσε την αναστολή μου, με βασάνισε και προσπάθησε να με φυλακίσει.
Η γυναίκα του με βοήθησε να αποδράσω και μ' έκρυψε ως τον γάμο
σ' ένα δωματιάκι στο σπίτι τους.
Χάρη σ' αυτήν, πρόλαβα τον γάμο.
Θα παραδοθώ στο γραφείο του διοικητή.
Αν κάτι μου συμβεί,
μοναδικός υπεύθυνος θα είναι ο επιθεωρητής Ραβί.
-Θες ζάχαρη; -Όχι.
Τον έκρυβες κάτω από τη μύτη μου;
Είσαι πονηρή.
Μια σκρόφα.
Ευχαριστώ. Τα χέρια σου είναι πια δεμένα.
Δεν θα τον συλλάβεις,
γιατί τότε...
Γιατί τότε, θα πρέπει να τον παραδώσω στον διοικητή.
Θα τον ρωτήσει πού κρυβόταν,
κι αυτός θα πει στο σπίτι μου.
Θα τεθώ σε διαθεσιμότητα, ίσως μπω και φυλακή.
Αυτό επιζητούσες;
Γι' αυτό γύρισε το βίντεο με τις υπερβολές, για να με παγιδεύσει;
Είτε τον πιάσουν είτε όχι, εγώ είμαι τελειωμένος.
Συγχαρητήρια. Έχεις πιο εγκληματικό μυαλό από εκείνον.
Έμαθα από σένα, δάσκαλε.
Νίκησες, το παραδέχομαι.
Τώρα είμαι πραγματικά ερωτευμένος μαζί σου.
Θέλω να σε φιλήσω με πάθος
και μετά να σου σπάσω το κεφάλι στον τοίχο.
Να τρέχει το αίμα και να σε βλέπω να πεθαίνεις.
Μακάρι να μπορούσα να το κάνω.
-Όμως... -Όμως;
Νίκησες, το παραδέχομαι.
Κάνε μια ευχή.
Δεν θέλει σκέψη.
Διαζύγιο.
Ασφαλώς.
Πώς μπορούμε να είμαστε μαζί μετά απ' όλα αυτά;
-Σ' το δίνω. -Και όχι μόνο.
Σε ένα βίντεο, θα παραδέχεσαι πως με έδερνες.
Θέλω να δείξω πραγματικά ποιος είσαι.
Κόψε την πλάκα.
Εξαιτίας του Πραμπού θα βγω σε διαθεσιμότητα.
Είτε παραδεχτώ την κακοποίηση είτε όχι, μπαίνω στη φυλακή,
χάνω και τη δουλειά μου.
Για βλάκα με περνάς;
Σου δίνω διαζύγιο.
Δέξου το και πες "ευχαριστώ".
Τι τη θες την ομολογία;
Το διαζύγιο θέλει καιρό για να βγει.
Μπορεί ν' αλλάξεις γνώμη.
Αφού λήξει το θέμα με τον Πραμπού, ίσως με βλάψεις.
Δεν μπορώ να το ρισκάρω.
Και τώρα μπορώ να το κάνω.
Να σε σκοτώσω και να το φορτώσω στον Πραμπού.
Τι λες; Να το τολμήσω;
Θα με σκοτώσεις ενώ ξέρεις ότι είμαι έγκυος;
Αμού...
Επειδή κυοφορείς το παιδί μου,
πιστεύεις πως θα σε λυπηθώ;
Αυτήν την εντύπωση σού έδωσα;
Θα κοιμηθώ με κάποια άλλη και θα μου κάνει εκείνη μωρό.
Σιγά το πράγμα.
Απλώς, πες μου πού είναι ο Πραμπού.
Έβαλα αρκετή ζάχαρη στον καφέ σου;
Τι ερώτηση είν' αυτή;
Τρελάθηκες τελείως;
Έπρεπε να το δεχτείς όταν σου το πρότεινα.
-Γρήγορα! Πάμε! -Εντάξει.
Ξεπέρασες κάθε όριο.
Είμαι τόσο θυμωμένος...
Δεν σε φοβάμαι πια.
Αν ήμουν στη θέση σου, δεν θα καθυστερούσα άλλο.
Να πάρει!
Γιατί καθυστερείτε το θέμα του Πραμπού;
-Πείτε στον Ραβί ότι τον θέλω. -Μάλιστα.
Τι συμβαίνει εδώ;
Μπείτε μέσα, κύριε. Αναλαμβάνουμε εμείς.
-Θα έρθει ο αδερφός μου; -Στήστε μπλόκο.
Να μην περάσει κανείς.
Ήρθε ο Πραμπού!
-Πραμπού! -Πώς είσαι;
-Καλά. -Όλα καλά;
-Μια χαρά. -Χαίρομαι που σε βλέπω.
Πραμπού, είσαι εντάξει;
Συγχώρα με, αδελφή.
Εσύ πρέπει να με συγχωρέσεις, όχι εγώ.
Έλα, Πραμπού.
Μην ανησυχείς.
Πού τον πάτε;
Αφήστε τον.
Τι συμβαίνει;
Πραμπού!
Τι κοιτάς; Προχώρα.
Προχώρα!
-Κύριε. -Ναι;
-Ήρθα να δω τον διοικητή. -Δεν γίνεται.
Περίμενε εδώ.
-Προσέχετέ τον. -Εντάξει.
Κάνεις μεγάλο λάθος.
Θα ξαναμπείς στη φυλακή.
Ό,τι και να σου κάνω,
κανείς δεν θα δώσει σημασία.
Να σου πω, πιστεύεις πραγματικά πως σε φοβάμαι;
Προσπάθησε να καταλάβεις.
-Άκουσέ με. -Ησυχία, κύριε.
Κάθισε εκεί, Αμού.
Αμού, μήπως θέλεις να καθίσεις αλλού;
Δεν χρειάζεται. Δεν μπορεί να με βλάψει πια.
Αμού, άκουσέ με.
Είναι εδώ μαζεμένοι όλοι οι αξιωματικοί.
Φύγε, σε παρακαλώ.
Μη μου το κάνεις αυτό.
Σε ικετεύω.
Κάθισε.
Θυμάσαι πόσες φορές σε ικέτεψα εγώ;
Μου 'δωσες σημασία;
Αμού, δεν έπρεπε να σηκώσω χέρι επάνω σου.
Συγγνώμη.
Σε παρακαλώ, φύγε τώρα.
Σε παρακαλώ!
Μη μου το κάνεις αυτό.
Σε παρακαλώ. Σε παρακαλώ, Αμού, προσπάθησε να καταλάβεις.
Κινδυνεύει η ζωή και η καριέρα μου.
Άκουσέ με, Αμού. Σε παρακαλώ.
Αμού, πώς...
-Πού είναι αυτός ο Ραβί; -Κύριε.
Συγγνώμη, κύριε.
Περίμενε. Αμού, γιατί το έκανες αυτό;
Κύριε, δεν είναι η πρώτη φορά που έρχομαι να σας δω.
Την προηγούμενη φορά,
ήρθε και με σταμάτησε.
Όχι.
Εγώ με σταμάτησα.
Αυτήν τη φορά, όμως...
Δεν καταλαβαίνω.
Πες του, Ραβί. Με χτυπούσες;
Πες την αλήθεια, Ραβί, μπροστά σε όλους.
Με χτυπούσες, ναι ή όχι;
Μαντάμ...
Το πήρες;
-Ποιο; -Κάτι παραπάνω από ένα "ευχαριστώ".
Για να πω την αλήθεια,
θα μου λείψει το δωματιάκι.
Τι άλλο σκέφτεσαι;
Λες να τα ξαναπούμε;
Περιμένετε εδώ.
Και τώρα τι θα κάνεις;
Αγχώνομαι κάθε φορά που το σκέφτομαι.
Ο φόβος δεν με άφηνε
να πάρω τη σωστή απόφαση.
Μα τώρα άλλαξαν τα πράγματα.
Σε περιμένουν χαρές στο μέλλον.
Και το μωρό;
Καταλαβαίνω.
Είναι λογικό να μη θες να το κρατήσεις.
Το ξέρω.
Πεινάω, Λίνι.
Τι λες να φάμε;
Θυμάσαι ένα ξενοδοχείο κοντά στην αγορά;
Εκείνο με τα έντονα φώτα.
Θα ήθελα να φάω εκεί.
-Πάμε; -Ευχαρίστως.
Πέντε λεπτά.
Ammu: Στον Δρόμο για την Ελευθερία
Επιτέλους, το πήρες απόφαση.
-Χαίρομαι για σένα. -Πού το κατάλαβες;
Δεν βλέπω πια τον φόβο στα μάτια σου.
Είσαι θαρραλέα.
Έλα, κάθισε.
Μυρίζει υπέροχα!
Θες λίγο;
Αφού ήξερες ότι έκανα λάθος, γιατί δεν προσπάθησες να με εμποδίσεις;
Όποια απόφαση κι αν πάρεις,
πρέπει να τη λάβεις μόνη σου, κατάλαβες;
Ρύζι μπιριγιάνι! Μου τρέχουν τα σάλια!
Υποτιτλισμός: Φίλιππος Ηρακλειώτης
Επιμέλεια Ντέση Βερβενιώτου